Τα έτη εκπαίδευσης ως προβλεπτικός παράγοντας της άνοιας. Δεδομένα από την HELIAD, την ελληνική, διαχρονική μελέτη για την γήρανση και την διατροφή
Creators: name: Γάλλου, Φιλάνθη Ιωάννη
Publisher: name: Aristotle University of Thessaloniki
Year: 2023
Subjects: Άνοια
Έτη εκπαίδευσης
Παράγοντες Κινδύνου
Dementia
Years of education
Risk factors

description: Σκοπός της παρούσας έρευνας ήταν η μελέτη της επίδρασης της εκπαίδευσης στην εκδήλωση άνοιας, και αν θα μπορούσε να προβλέψει το ενδεχόμενο να αναπτύξει κάποιος άνοια. Στα πλαίσια μάλιστα της συγκεκριμένης έρευνας χρησιμοποιήθηκαν και αναλύθηκαν ορισμένες συμμεταβλητές, η ηλικία, το φύλο και η ύπαρξη του γονιδίου ε4 της απολιποπρωτεΐνης Ε, οι οποίες με βάση την βιβλιογραφία έχει αποδειχθεί ότι εμπλέκονται σε μεγάλο βαθμό στην άνοια. Συνολικά στην παρούσα έρευνα συμμετείχαν 2027 άτομα, εκ των οποίων οι 1924 ήταν υγιείς ή με διάγνωση ήπιας γνωστικής διαταραχής, ενώ οι υπόλοιποι 103 είχαν διάγνωση άνοιας. Από τους συμμετέχοντες αυτούς παρέμειναν στην ανάλυση 1001 άτομα. Το συγκεκριμένο δείγμα προήλθε από την έρευνα HELIAD, την ελληνική διαχρονική έρευνα για την γήρανση και την διατροφή (Hellenic Longitudinal Investigation of Aging and Diet). Πρόκειται για μία πληθυσμιακή, διεπιστημονική, συλλογική μελέτη με σκοπό την εκτίμηση, στον ελληνικό πληθυσμό, του επιπολασμού και της επίπτωσης της άνοιας τύπου Alzheimer, άλλων ειδών άνοιας, της ήπιας γνωστικής έκπτωσης και άλλων νευροψυχιατρικών διαταραχών της γήρανσης. Από την ανάλυση των δεδομένων προέκυψε ότι τα έτη εκπαίδευσης προέβλεψαν στατιστικώς σημαντικά την εμφάνιση της νόσου. Το ίδιο ισχύει και για τις συμμεταβλητές που χρησιμοποιήθηκαν, την ηλικία, το γονίδιο ε4, με εξαίρεση την μεταβλητή του φύλου, όπου προέκυψε στατιστικά μη σημαντικό αποτέλεσμα. Τα ευρήματα κατέδειξαν ότι τα χρόνια εκπαίδευσης επηρεάζουν την εκδήλωση άνοιας. Άτομα με αυξημένο μορφωτικό επίπεδο έχουν μειωμένες πιθανότητες ανάπτυξης της νόσου. Κρίνεται απαραίτητο ωστόσο, να σταθμιστούν και ορισμένοι βασικοί παράγοντες κινδύνου, οι οποίοι εμπλέκονται στην άνοια και οι οποίοι από την ανάλυσή τους στην παρούσα έρευνα φαίνεται ότι προβλέπουν σε σημαντικό βαθμό την ανάπτυξη άνοιας, όπως, η ηλικία και το γονίδιο ε4 της απολιποπρωτείνης, καθώς η επίδρασή τους σε συνδυασμό με ενδεχόμενες νευροπαθολογικές αλλαγές σε επίπεδο εγκεφάλου, προσφέρουν σημαντικές πληροφορίες για την καλύτερη κατανόηση της νόσου.
description: The purpose of this research was to study the effect of education on the onset of dementia and whether one could foresee the possibility of developing dementia. In fact, in the context of this research, some covariates were used and analyzed, age, gender and the existence of the e4 gene of apolipoprotein E, which based on the literature have been shown to be largely involved in dementia. A total of 2027 people participated in this research of whom 1924 were healthy or diagnosed with mild cognitive impairment, while the remaining 103 had a diagnosis of dementia. Of these participants, 1001 people were included in the analysis. This sample came from the HELIAD research, the Hellenic Longitudinal Investigation of Aging and Diet. It is a population, interdisciplinary, collaborative study aimed at assessing, in the Greek population, the prevalence and incidence of Alzheimer’s type dementia and other types of dementia, mild cognitive decline and other neuropsychiatric disorders of aging. The analysis of the data showed that the years of education statistically predicted the onset of the disease. The same applies to the covariates used age and e4 gene, except from gender, where a statistically non – significant result was obtained. The findings showed that the years of education influence the onset of dementia. People with an increased level of education have a reduced chance of developing the disease. It is necessary, however, to weigh up some key risk factors involved in dementia and who from their analysis in this research seem to predict to a significant extent the development of dementia such as age, and e4 gene of apolipoprotein, as their effect in combination with possible neuropathological changes at the brain level, offer important information for a better understanding of the disease.